**Fadd Nagyközség Önkormányzata képviselő-testületének 11/2018. (X. 30.)**

**önkormányzati rendelete a helyi adókról szóló 19/2015. (XI. 30.) önkormányzati rendelet módosításáról**

Fadd Nagyközség Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, valamint a Magyarország Alaptörvénye 32. cikk (1) bekezdés h) pontjában meghatározott feladatkörében eljárva, a gazdasági kamarákról szóló 1999. évi CXXI. törvény 37. § (4) bekezdésében biztosított véleményezési jogkörében eljáró Tolna Megyei Kereskedelmi és Iparkamara véleményének kikérésévela következőket rendeli el:

**1. §**

Fadd Nagyközség Önkormányzata képviselő-testülete a helyi adókról szóló 19/2015. (XI. 30.) önkormányzati rendelete (a továbbiakban: Rendelet) 5. §-ának helyébe az alábbi rendelkezés lép:

„**5. §**

Az adó éves mértéke az adóalap után:

a) üzleti, kereskedelmi és termelési célt nem szolgáló építmény vonatkozásában 700 Ft/m2/év,

b) üzleti, kereskedelmi és termelési célt szolgáló és irodaként használt építmény, valamint jogi személy tulajdonában álló lakás vonatkozásában 500 Ft/m2/év.”

**2. §**

A Rendelet 16. §-ának helyébe az alábbi rendelkezés lép:

„**16. §**

Az adó éves mértéke adótárgyanként, lakásbérleti jogonként 14.000 Ft.”

**Záró rendelkezések**

**3. §**

E rendelet 2019. január 1-jén lép hatályba.

 **Fülöp János Dr. Percsi Elvira**

 **polgármester jegyző**

*Záradék:*

A rendelet 2018. október hó 30. napján a helyben szokásos módon kihirdetésre került.

 Dr. Percsi Elvira

 jegyző